Na temelju članka 143. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10. - ispravak, 90/11., 5/12., 16/12., 86/12., 126/12. - pročišćeni tekst, 94/13. i 152/14.), točke III. Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godini („Narodne novine“ broj 15/15.) i članka 40. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13. – pročišćeni tekst), Gradsko vijeće Grada Koprivnice na \_\_. sjednici održanoj dana \_\_\_\_\_\_\_\_ 2015. godine, donijelo je

**Plan rashoda za nabavu proizvedene dugotrajne imovine i dodatna ulaganja na nefinancijskoj imovini u osnovnom školstvu na području Grada Koprivnice za 2015. godinu**

**I.**

Ovim Planom rashoda za nabavu proizvedene dugotrajne imovine i dodatna ulaganja na nefinancijskoj imovini u osnovnom školstvu na području Grada Koprivnice za 2015. godinu (u daljnjem tekstu: „Plan“) utvrđuju se iznosi, način i opseg ulaganja sredstava u kapitalne projekte i dugotrajnu imovinu u osnovnom školstvu za 2015. godinu.

Planom su planirana ulaganja u kapitalne projekte koji se odnose na izgradnju i opremanje novih građevina kao i nadogradnju, rekonstrukciju i opremanje postojećih građevina.

Sredstva za provedbu plana osigurana su ukupnom iznosu od = 1.697.904,00 kn i to kako sljedi:

* 951.454,00 kn - iz decentraliziranih sredstava,
* 76.000,00 kn - iz Proračuna Grada Koprivnice,
* 573.450,00 kn - vlastita sredstva,
* 97.000,00 kn iz Ostalih sredstava.

**II.**

Sredstva za nabavu i ulaganja iz točke I. ovog Plana, koristiti će se za osnovne škole kojima je osnivač Grad Koprivnica za namjene i u iznosima, i to kako sljedi:

* projektiranje - u iznosu 77.654,00 kn, od kojih za:
* OŠ „Antun Nemčić Gostovinski“ – 31.250,00 kn
* OŠ „Braću Radić“ – 46.404,00 kn.
* stručni nadzor - u iznosu 19.500,00 kn, od kojih za:
* OŠ „Braću Radić“ – 15.000,00 kn, i
* COOR „Podravsko sunce“ – 4.500,00 kn.
* opremanje - u iznosu 600.300,00 kn, od kojih za:
* OŠ „Antun Nemčić Gostovinski“ – 101.600,00kn,
* OŠ „Braća Radić“ – 55.700,00 kn,
* OŠ „Đuro Ester“ – 20.000,00 kn,
* COOR „Podravsko sunce“ – 67.000,00 kn, i
* UŠ Fortunat Pintarić – 356.000,00 kn.
* sanacija objekata i dodatna ulaganja - u iznosu 1.052.404,00 kn, od kojih za:
* OŠ „Antun Nemčić Gostovinski“ –58.250,00kn,
* OŠ „Braća Radić“ – 865.650,00 kn
* COOR „Podravsko sunce“ – 67.500,00 kn.
* ostalo - u iznosu 24.450,00 kn od kojih za:
* OŠ „Antun Nemčić Gostovinski“ – 14.450,00 kn- knjige,
* OŠ „Braća Radić“ – 5.000,00 kn- knjige
* UŠ Fortunat Pintarić – 5.0000,00 kn –računalni programi.

Sredstva iz stavka 1. ove točke, prikazuju se sukladno računskom planu i to:

* u skupini 42 – Rashodi za nabavu proizvedene dugotrajne imovine
* u skupini 45 – Rashodi za dodatna ulaganja na nefinancijskoj imovini.

**III.**

Sredstva za rashode iz točke II. ovog Plana realizirat će se u skladu sa Zakonom o javnoj nabavi („Narodne novine“ broj 90/11., 83/13., 143/13. i 13/14.) i Pravilnikom o provođenju postupka nabave za robu i usluge procijenjene vrijednosti do 200.000,00 kn i radove do 500.000,00 kn u Gradu Koprivnici („Glasnik grada Koprivnice“ broj 1/14.) i to postupcima koje provodi osnivač, osim nabave knjiga za školsku knjižnicu koju provode osnovne škole postupkom izravne pogodbe i hitnih nabava koje će u skladu sa Zakonom o javnoj nabavi provoditi škole uz prethodnu suglasnost Grada Koprivnice.

**IV.**

Sredstva za namjene iz točke II. ovog Plana koristit će se prema Odluci o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godine („Narodne novine“ broj 15/15.), a potraživat će se na temelju izvješća o izvršenim nabavama, ovjerenih situacija za izvršene radove i ostale vjerodostojne knjigovodstvene dokumentacije o nabavi roba i usluga.

**V.**

Danom stupanja na snagu ovog Plana prestaje važiti Plan rashoda za nabavu proizvedene dugotrajne imovine i dodatna ulaganja na nefinancijskoj imovini u osnovnom školstvu na području Grada Koprivnice za 2015. godinu («Glasnik Grada Koprivnice» broj 1/15.).

**VI.**

Ovaj Plan stupa na snagu osmog dana od dana objave u «Glasniku Grada Koprivnice».

KLASA: 400-06/15-01/0005

URBROJ:

Koprivnica, \_\_\_\_\_\_\_\_\_\_\_ 2015.

 PREDSJEDNIK:

Zoran Gošek, dipl. ing.

**O b r a z l o ž e nj e**

Uredbom o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2015. godinu („Narodne novine“ broj: 15/15.) i Odlukom o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godini („Narodne novine“ broj: 15/15.), propisano je donošenje Plana rashoda za nabavu proizvedene dugotrajne imovine i dodatna ulaganja na nefinancijskoj imovini u osnovnom školstvu na području Grada Koprivnice za 2015. godinu (u daljnjem tekstu: Plan). Plan sadržava ulaganja u kapitalne projekte koji se odnose na izgradnju i opremanje novih građevina kao i nadogradnju, rekonstrukciju i opremanje postojećih građevina.

Planirana su ukupna sredstva u iznosu =1.727.700,00 kn od čega je =951.454,00 kn iz decentraliziranih sredstava, =76.000,00 kn iz Proračuna Grada Koprivnice, =573.450,00 kn vlastita sredstva i =97.000,00 kn iz ostalih sredstava.

Planirana sredstva utrošiti će se po školama kako slijedi:

*Osnovna škola Antun Nemčić Gostovinski:*

 -nabava školske lektire =14.450,00 kn od čega =12.000,00 kn iz decentraliziranih sredstava, a =2.450,00 kn iz vlastitih sredstava(viškovi prijašnjih godina),

 -nabava 29 prijenosnih računala, projektora, peći za keramiku, mikroskopa, ormara i stolica za učionicu ukupno 101.600,00 kn od čega 38.000,00 kn iz decentraliziranih sredstava, a 63.600 kn iz vlastitih sredstava(viškovi prijašnjih godina),

 -izgradnja kanalizacije u PŠ Reka =25.000,00 od čega =20.204,00 kn iz decentraliziranih sredstava i 4.796,00 iz ostalih sredstava,

 -izgradnja ograde kod matične škole =26.000,00 kn iz vlastitih sredstava(viškovi prijašnjih godina),

 -predinvesticijska studija (dovršetak) = 31.250,00 iz decentraliziranih sredstava,

 -idejno rješenje za rekonstrukciju zgrade škole =12.000,00 kn iz Proračuna Grada Koprivnice.

*Osnovna škola Braća Radić:*

 -nabava školske lektire =5.000,00 kn iz vlastitih sredstava(viškovi prijašnjih godina),

 -nabava 2 stolna računala, 5 školskih ploča i 9 prijenosnih računala ukupno =40.700,00 kn iz vlastitih sredstava(viškovi prijašnjih godina),

 -izrada glavnog projekta za radove na energetskoj obnovi zgrade – zamjena stolarije i sanacija krovišta =18.250,00 kn,

 -ugradnja stolarije na matičnoj školi (materija, dijelovi, stručni nadzor i zaštita na radu) ukupno 600.000,00 kn od čega =74.700,00 kn iz vlastitih sredstava(viškovi prijašnjih godina) i =525.300,00 kn iz sredstava decentralizacije,

 -ugradnja opreme za kompenzaciju jalove energije (nabava i ugradnja opreme) ukupno =20.000,00 kn iz decentraliziranih sredstava,

 -nabava i ugradnja mrežne opreme za potrebe uvođenja e-dnevnika i spajanja škole na bežični Internet u ukupnom iznosu =89.000,00 kn iz decentraliziranih sredstava,

 -izrada projekta, ishođenje dozvole i početak radova na izgradnji ograde oko matične škole ukupno 170.000,00 od čega =150.000,00 kn iz decentraliziranih sredstava i 20.000,00 iz ostalih sredstava,

 -izrada projekta i sanacija grijanja u PŠ Starigrad ukupno =50.700,00 kn od čega =40.904,00 kn iz decentraliziranih sredstava i 9.796,00 iz ostalih izvora.

 -idejno rješenje za rekonstrukciju zgrade škole =12.000,00 kn iz Proračuna Grada Koprivnice.

*Osnovna škola Đuro Ester:*

 -nabava kompleta učioničkog namještaja (14 klupa, 28 stolica i katedra) =16.000,00 kn iz decentraliziranih sredstava,

-nabava Piano =4.000,00 kn iz decentraliziranih sredstava.

*Centra za odgoj, obrazovanje i rehabilitaciju „Podravsko sunce“*

 -nabava multifunkcionalnog stola za potrebe predškolskog odgoja i 4 tableta – 55.000,00 kn iz ostalih sredstava

 -nabava stolnog računala i 5 tableta za potrebe RPA (Radno – proizvodne aktivnosti) =12.000,00 kn

 -ugradnja solarnih kolektora za toplu vodu (materijal, usluga, nadzor) – 42.000,00 kn iz Proračuna Grada Koprivnice i 30.000,00 kn iz sredstava Fonda za zaštitu okoliša

*Umjetnička škola Fortunat Pintarić Koprivnica*

 -nabava opreme za područne odjele (radni stol i ormari, projektor, linija za ozvučenje, stolno i prijenosno računalo) =72.000,00 kn iz vlastitih sredstava (sredstva participacije roditelja)

 -ulaganja u računalne programe =5.000,00 kn iz vlastitih sredstava (sredstva participacije roditelja)

-nabava glazbenih instrumenata ( harmonike, gitare, saksofona, tamburice piana za PŠ Virje i PŠ Đurđevac) =284.000,00 iz vlastitih sredstava (sredstva participacije roditelja).

 S obzirom da su od 01.01.2015. godine svi financijski planovi škola konsolidirani u Proračun Grada Koprivnice ovim planom obuhvaćeni su svi izvori financiranja i sve nabave dugotrajne imovine i radove koje škole vrše tijekom obračunske godine.

Slijedom svega naprijed navedenog, predlaže se Gradskom vijeću donošenje Plana rashoda za nabavu proizvedene dugotrajne imovine i dodatna ulaganja na nefinancijskoj imovini u osnovnom školstvu na području Grada Koprivnice za 2015. godinu.

 Nositelj izrade: Predlagatelj akta:

 Upravni odjel za društvene djelatnosti Gradonačelnica:

 Pročelnica:

 Kristina Cvitić, dipl. oec. Vesna Želježnjak, dipl. oec.